CELEX: 32008D0221
Language: lv
Date: 2008-03-12 00:00:00
Title: 2008/221/EK: Komisijas Lēmums ( 2008. gada 12. marts ) par Kopienas finansiālo atbalstu 2008. gada programmai, kas paredzēta, lai Francijas aizjūras departamentos ierobežotu augiem un augu produktiem kaitīgus organismus (izziņots ar dokumenta numuru K(2008) 925)

14.3.2008   
            
            
               LV
            
            
               Eiropas Savienības Oficiālais Vēstnesis
            
            
               L 70/13
            
         
      KOMISIJAS LĒMUMS
   
   (2008. gada 12. marts)
   par Kopienas finansiālo atbalstu 2008. gada programmai, kas paredzēta, lai Francijas aizjūras departamentos ierobežotu augiem un augu produktiem kaitīgus organismus
   (izziņots ar dokumenta numuru K(2008) 925)
   (Autentisks ir tikai teksts franču valodā)
   (2008/221/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2006. gada 30. janvāra Regulu (EK) Nr. 247/2006, ar ko ievieš īpašus pasākumus lauksaimniecības jomā attālākajiem Eiropas Savienības reģioniem (1), un jo īpaši tās 17. panta 3. punkta pirmās daļas pirmo teikumu,
   tā kā:
   
               (1)
            
            
               Ņemot vērā augšanas apstākļus Francijas aizjūras departamentos, ir vajadzīgi īpaši pasākumi saistībā ar kultūraugu audzēšanu. Šie pasākumi ietver dārgus augu veselības pasākumus.
            
         
               (2)
            
            
               Komisijas 2007. gada 10. septembra Lēmums 2007/609/EK, ar ko nosaka pasākumus, kas pretendē uz Kopienas finansiālu atbalstu augiem un augu produktiem kaitīgu organismu kontroles programmām Francijas aizjūras departamentos, Azoru salās un Madeirā (2), paredz pasākumus minētajos reģionos, kas var saņemt Kopienas finansiālu atbalstu atbilstīgi programmai.
            
         
               (3)
            
            
               Francijas iestādes ir iesniegušas Komisijai 2008. gada programmu, kurā paredzēti augu veselības pasākumi Francijas aizjūras departamentos. Šajā programmā sīkāk norādīti sasniedzamie mērķi, paredzamie rezultāti, veicamie pasākumi, to ilgums un izmaksas, ņemot vērā iespējamo Kopienas finansiālo atbalstu. Minētajā programmā paredzētajos pasākumos ir ievērotas Lēmuma 2007/609/EK prasības.
            
         
               (4)
            
            
               Saskaņā ar Padomes 2005. gada 21. jūnija Regulas (EK) Nr. 1290/2005 par kopējās lauksaimniecības politikas finansēšanu (3) 3. panta 2. punkta a) apakšpunktu augu veselības pasākumus finansē Eiropas Lauksaimniecības garantiju fonds. Šo pasākumu finanšu kontroles nolūkā piemēro minētās regulas 9., 36. un 37. pantu.
            
         
               (5)
            
            
               Šajā lēmumā paredzētie pasākumi ir saskaņā ar Pastāvīgās augu veselības komitejas atzinumu,
            
         IR PIEŅĒMUSI ŠO LĒMUMU.
   1. pants
   Tiek apstiprināts Kopienas finansiāls atbalsts Francijai, lai 2008. gadā Francijas aizjūras departamentos īstenotu oficiālu programmu, ar ko ierobežo augiem un augu produktiem kaitīgus organismus un kas sīkāk izklāstīta pielikuma A daļā.
   Finansējums paredzēts, lai segtu ne vairāk kā 60 % no kopējiem attaisnotajiem izdevumiem, kas sīkāk izklāstīti pielikuma B daļā, un tas nepārsniedz EUR 282 000 (bez PVN).
   2. pants
   1.   Avansa maksājumu EUR 100 000 apmērā izmaksā 60 dienu laikā pēc maksājuma pieprasījuma saņemšanas no Francijas.
   2.   Finansiālā atbalsta atlikušo daļu samaksā ar noteikumu, ka ne vēlāk kā 2009. gada 15. martā Komisijai elektroniskā formā ir iesniegts galīgais izpildes ziņojums par programmu.
   Ziņojumā jānorāda šāda informācija:
   
               a)
            
            
               visas programmas precīzs tehniskais novērtējums, tostarp tas, vai ir sasniegti fiziskie un kvalitatīvie mērķi un panākts uzlabojums, kā arī tūlītējās fitosanitārās un ekonomiskās ietekmes novērtējums; un
            
         
               b)
            
            
               finansiālo izmaksu pārskats, kurā norādītas faktiskās izmaksas, sadalot pēc apakšprogrammām un pasākumiem.
            
         3.   Atbilstīgi pielikuma B daļā norādītajam paredzamajam budžeta sadalījumam Francija vienas apakšprogrammas ietvaros var pielāgot finansējuma sadalījumu starp dažādiem pasākumiem, nepārsniedzot 15 % no Kopienas finansiālā atbalsta attiecīgajai apakšprogrammai, ar noteikumu, ka nav pārsniegta kopējā attaisnoto izdevumu summa, kas paredzēta programmā, un ka tādēļ nerodas novirze no programmas galvenajiem mērķiem.
   Par visiem finansējuma pielāgojumiem jāpaziņo Komisijai.
   3. pants
   Šo lēmumu piemēro no 2008. gada 1. janvāra.
   4. pants
   Šis lēmums ir adresēts Francijas Republikai.
   
      Briselē, 2008. gada 12. martā
      
         
            Komisijas vārdā —
         
            Komisijas locekle
         
         Androulla VASSILIOU
         
      
   
   
      (1)  OV L 42, 14.2.2006., 1. lpp. Regulā grozījumi izdarīti ar Komisijas Regulu (EK) Nr. 1276/2007 (OV L 284, 30.10.2007., 11. lpp.).
   
      (2)  OV L 242, 15.9.2007., 20. lpp.
   
      (3)  OV L 209, 11.8.2005., 1. lpp. Regulā jaunākie grozījumi izdarīti ar Regulu (EK) Nr. 1437/2007 (OV L 322, 7.12.2007., 1. lpp.).
   
      PIELIKUMS
      2008. GADA PROGRAMMA UN PAREDZAMAIS BUDŽETA SADALĪJUMS
      A   DAĻA
      Programma
      Programmā ietver četras apakšprogrammas.
      
                  1)
               
               
                  Starpdepartamentu apakšprogramma:
                  
                              a)
                           
                           
                              1.1. pasākums. Kaitīgo organismu noteikšanas metodes, pamatojoties uz kvantitatīvo polimerāzes ķēdes reakciju (PĶR).
                           
                        
            
                  2)
               
               
                  Apakšprogramma Martinikas departamentam:
                  
                              a)
                           
                           
                              2.1. pasākums. Augu veselības novērtējums un diagnostika, izmantojot reģionālo laboratoriju un tās mobilo vienību (“labo vert”), un integrēta kaitēkļu kontrole dārzeņu kultūrās.
                           
                        
            
                  3)
               
               
                  Apakšprogramma Gviānas departamentam:
                  
                              a)
                           
                           
                              3.1. pasākums. Lauksaimniecības fitosanitārās brīdināšanas sistēmas izveide rīsu audzēšanai;
                           
                        
                              b)
                           
                           
                              3.2. pasākums. Diagnostikas iespēju paplašināšana, izmantojot reģionālo laboratoriju un tās mobilo vienību (“labo vert”).
                           
                        
            
                  4)
               
               
                  Apakšprogramma Gvadelupas departamentam:
                  
                              a)
                           
                           
                              4.1. pasākums. Apsekošanas tīkla izveide attiecībā uz augļu mušiņām (drozofilām);
                           
                        
                              b)
                           
                           
                              4.2. pasākums. Tūrisma izraisīta kaitīgu organismu ievazāšanas riska pārvaldība;
                           
                        
                              c)
                           
                           
                              4.3. pasākums. Pētījumi par iespējamu integrētu maniokas skudriņu kontroli;
                           
                        
                              d)
                           
                           
                              4.4. pasākums. Kompetences centra izveide grauzēju kontrolei lauku un pilsētu teritorijās.
                           
                        
            B   DAĻA
      Paredzamais budžeta sadalījums (izteikts EUR), norādot dažādus paredzamos rezultātus
      
                  Apakšprogrammas
               
               
                  Rezultāta veids
                  (S – pakalpojumu sniegšana, R – izpēte vai pētnieciskais darbs)
               
               
                  Attaisnotie izdevumi
               
               
                  Valsts ieguldījums
               
               
                  EK atbalsts
               
            
                  Starpdepartamentu apakšprogramma
               
            
                  
                     1.1. pasākums
                  
               
               
                  Kvantitatīvā (PĶR) (R)
               
               
                  155 000
               
               
                  62 000
               
               
                  93 000
               
            
                  Starpsumma
               
               
                  155 000
               
               
                  62 000
               
               
                  93 000
               
            
                  Martinika
               
            
                  
                     2.1. pasākums
                  
               
               
                  Uz vietas veikta fitosanitārā diagnostika un kaitēkļu integrēta kontrole dārzeņu kultūrās (S)
               
               
                  95 000
               
               
                  38 000
               
               
                  57 000
               
            
                  Starpsumma
               
               
                  95 000
               
               
                  38 000
               
               
                  57 000
               
            
                  Gviāna
               
            
                  
                     3.1. pasākums
                  
               
               
                  Fitosanitārās brīdināšanas sistēmas modeļa izveide (R)
               
               
                  115 000
               
               
                   
               
               
                   
               
            
                  
                     3.2. pasākums
                  
               
               
                  Fitosanitārā diagnostika uz vietas (S)
               
               
                  31 000
               
               
                   
               
               
                   
               
            
                  Starpsumma
               
               
                  146 000
               
               
                  58 400
               
               
                  87 600
               
            
                  Gvadelupa
               
            
                  
                     4.1. pasākums
                  
               
               
                  Apsekošanas tīkla izveide attiecībā uz augļu mušiņām (drozofilām) (S)
               
               
                  12 000
               
               
                   
               
               
                   
               
            
                  
                     4.2. pasākums
                  
               
               
                  Pasākumi sabiedrības informēšanai par kaitīgu organismu ievazāšanas risku (S)
               
               
                  12 000
               
               
                   
               
               
                   
               
            
                  
                     4.3. pasākums
                  
               
               
                  Pētījums par iespējamu kaitīgā organisma integrēto ierobežošanu (R)
               
               
                  30 000
               
               
                   
               
               
                   
               
            
                  
                     4.4. pasākums
                  
               
               
                  Kompetences centra izveide grauzēju kontrolei lauku un pilsētu teritorijās (R)
               
               
                  20 000
               
               
                   
               
               
                   
               
            
                  Starpsumma
               
               
                  74 000
               
               
                  29 600
               
               
                  44 400
               
            
                  
                     Kopā
                  
               
               
                  470 000
               
               
                  188 000
               
               
                  282 000